[{"text_idx": "#000001", "text": "Rydym ni wrth ein boddau bod y rhaglen Caru Darllen Ysgolion i ddarparu llyfr am ddim i bob disgybl rhwng 3 ac 16 oed mewn ysgolion gwladol yng Nghymru bellach ar y gweill. Allwn ni ddim aros i weld disgyblion yn dewis eu llyfr eu hunain i\u2019w gadw!"}, {"text_idx": "#000002", "text": "Bydd disgyblion 11 i 16 oed mewn ysgolion uwchradd gwladol yn derbyn tocyn llyfr arbennig Caru Darllen Ysgolion i\u2019w gyfnewid am lyfr o\u2019u dewis nhw. Bydd tocynnau\u2019n cael eu hanfon i ysgolion cyn diwedd tymor yr haf. Gall ysgolion weithio gyda\u2019u siop lyfrau leol i drefnu stondin dros dro, i drefnu i ddanfon llyfrau neu i gymryd archebion yn yr ysgol. Bydd y trefniadau\u2019n amrywio, felly gwnewch yn siw\u0302r eich bod yn cysylltu a\u0302\u2019ch ysgol eich hun."}, {"text_idx": "#000003", "text": "Yn y cyfamser byddwn ni\u2019n rhannu ffilmiau, ysbrydoliaeth ar gyfer darllen a rhagor o wybodaeth yma, ac ar sianelau cyfryngau cymdeithasol y Cyngor Llyfrau."}]